Casatoria deschisă 
intre 


dezirabil și posibil 


A n plină criză a familiei nucleare, N. O'Neill şi G. 
4 O'Neill propun o nouă formulă pentru stilul de viață 
al cuplurilor (“căsătoria deschisă”), bazată pe cali- 
tatea întâlnirii şi fericirii partenerilor şi nu pe stabilitatea 
relaţiei lor cu orice preţ. Scopul declarat al acestei legă- 
turi este reprezentat de împlinirea şi satisfacția per- 
sonală, aspecte dificil de măsurat, dar care constituie 
singura miză demnă de a fi luată în considerare. 

Dragostea sexuală constituie nucleul şi raţiunea de 
a fi a acestei căsătorii - recunoscându-se prin aceasta 
importanţa ei vitală pentru funcţionarea unui cuplu, ce 
devine doar o cale de împlinire prin intermediul relaţiei - 
şi nu stabilitatea acesteia, căsătoria deschisă făcând 
loc în mod lejer şi sincer posibilităţii de schimbare a 
partenerului, dacă aceasta este în interesul fiecăruia şi 
al cuplului ca întreg. Rămâne aici un semn de întrebare 
privind sensul fidelității mutuale şi al nivelurilor de 
acceptare a eventualelor infidelităţi comise în numele 
“progresului” ambilor parteneri. 

Desigur, flexibilitatea relaţiei acestui model de 
căsătorie este dezirabilă, dar nu întotdeauna şi posi- 
bilă, având în vedere forța modelelor şi obişnuinţelor 
socio-culturale filtrate moral şi religios. Autorii căsătoriei 
deschise plasează “cheia” acestei relaţii în capacitatea 
soţilor de a înţelege ce semnificaţie are “a trăi acum”, 
de a-şi asuma responsabilitatea propriei vieţi şi - 
această bază - a discuta şi negocia matur despre neîn- 
țelegeri, nemulțumiri, conflicte. Compromisurile sunt 
astfel înţelese ca necesare, mânuite cu abilitate pentru 
salvarea calităţii relaţiei şi nu a statutului de căsătorie. 
Scopul relaţiei este de a fi tu însuţi, de a devenio 
persoană deschisă, matură, flexibilă, capabilă să-şi 
recunoască limitele, dar încrezătoare în forțele proprii. 

Fără a avea pretenţia unei rezolvări a actualei crize 
a familiei nucleare şi având încă multe “capcane 
psihologice” legate de creşterea copiilor, căsătoria 
deschisă este o alternativă ce încearcă să găsească un 
sens novator “întâlnirii” sexelor, care să resuscite sen- 
sul relaţiei lor într-o descoperire de sine şi autotransfor- 
mare. Aceasta presupune însă cultivarea creativităţii 
toate dimensiunile ei: sexualitate, comunicare, 
cunoaştere şi valorizare mutuală, acceptare şi dăruire 
necondiționată. Or, toate acestea vorbesc de la sine 
despre arta de a rămâne deschis, depre nivelul trezirii 
spirituale, despre libertatea şi responsabilitatea 
opţiunilor, deciziilor şi comportamentelor noastre în 
relaţia de parteneriat ca soţi şi ca părinţi. 

Desigur, căsătoria deschisă nu constituie o soluţie 
definitivă, ci doar speranţa redimensionării pozitive a 
relaţiilor de cuplu. Prin acest tip de căsătorie, cuplul 
conjugal - atât de otrăvit de propriile stereotipii şi pre- 
judecăţi - redevine cuplu, iar legalitatea şi insti- 

tuționalitatea “aparentă” îl apără, dacă mai era nevoie, 
de stigmatele şi etichetările ce-l pot înconjura. Con- 
ştientizarea acestui stil de viață poate avea efecte 
benefice asupra indivizilor dacă plecăm fie şi numai de 
la faptul că această formă de căsătorie reduce stresul 
cotidian, căruia îi suntem supuşi inevitabil cu toții. 

Astăzi, lumea se mişcă într-un ritm extraordinar, 
evenimentele se precipită şi se bulversează, nesi- 
guranţa creşte de la o zi la alta, iar toată această 
dezordine de necontestat nu provoacă decât efecte 
negative asupra vieţii de familie. Căsătoria deschisă 
atenuează aceste consecinţe. Pentru că ea, practic, nu 
face decât să schimbe principiile unei căsătorii 
tradiţionale clasice: persoana poate avea o libertate pe 
care altfel nu o avea, poate decide singură într-o lume 
care o obligă să adopte anumite comportamente, poate 
visa că viitorul fi va aduce partenerul dorit în locul 
aceluia care se plafonează în cotidian, poate schimba 
ceea ce crede de cuviință, provocându-l în felul acesta 
şi pe celălalt să se schimbe. 

Cu alte cuvinte, tocmai societatea prin evoluţia ei 
este aceea care îl determină pe individ să pună accent 
pe el însuşi şi nu pe familia clasică, să vadă în aceasta 
un obstacol, în condiţiile în care nu (mai) găseşte (nici) 
în ea o modalitate de a se face înţeles, ascultat, dorit şi 
respectat. lar cu cât sunt mai mari frustrările în exterior, 
cu atât se manifestă mai mult aceste tendinţe în 
interiorul familiei. 

Este deci, de la sine înţeles, că apariţia căsătoriei 
deschise constituie o necesitate pentru individ, iar rolul 
societăţii este cel puţin de a o proteja, pentru a nu 
deveni disfuncţională şi anomică. Oricum, forma de 
căsătorie deschisă nu constituie soluţia definitivă a 
problemelor maritale şi, poate, nici salvarea familiei ca 
instituție. Dar rămâne o alternativă dezirabilă între 
nenumăratele variante de convieţuire impuse de 
societatea contemporană. 


Sociolog CRISTIAN CIUPERCĂ 

Un Crăciun cum n-a mai fost 


oaptea ce a precedat intrarea 
Pa trupelor de ocupație în Bucu- 
reşti a fost o noapte lungă 
pentru toată lumea. La ivirea zorilor 
zilei de 23 noiembrie/6 decembrie 
1916, toată suflarea Capitalei era în 
picioare, dar puțini au fost cei care 
au îndrăznit să iasă din casă. După 
ora 12, o delegație de 6 ofițeri ger- 
mani aparținând armatei a IX-a s-a 
prezentat la Primăria Capitalei, 
cerând semnarea capitulării Bucureş- 
tiului. Primarul Emil Petrescu va sem- 
na “declaraţia de capitulare în 
fața inamicului”, act pe care 
l-au iscălit şi ofiţerii germani, 
garantând în felul acesta 
“averea şi cinstea cetăţenilor”. 

La scurt timp după ce s-a 
“legalizat” ocuparea oraşului, 
aproximativ 300 de soldaţi 
germani şi-au făcut apariţia 
pe Calea Victoriei, pentru a 
lua sub control punctele 
vitale ale Capitalei şi a asi- 
gura intrarea în siguranţă a 
grosului trupelor invada- 
toare. La ora 14,30 un sub- 
locotenent şi 10 soldaţi au 
ocupat Prefectura Capitalei, 
subofiţerul cerând să i se 
semneze un “protocol” prin 
care să se ateste că el este 
primul soldat german care a 
intrat în “Cetatea Bucureşti”. 

La ora 15,30, feldmare- 
şalul August von Mackensen 
a intrat în Capitala Români- 
ei, escortat de un regiment 
mixt de cavalerie şi infan- 
terie. El a reprezentat pe 
toată perioada ocupaţiei 
autoritatea militară supremă 
în calitate de şef al Marelui Cartier 
General al grupului de armate 
reunite. A fost primit la palatul regal 
de o serie de personalităţi rămase 
în Bucureşti din ordin, pentru a gira 
activitatea diferitelor ministere şi 
servicii în timpul ocupaţiei. Al. 
Tzigara-Samurcaş, care reprezenta 
Casa regală şi domeniile coroanei, 
i-a oferit ca locuinţă reşedinţa 
regală, dar a fost refuzat, preferân- 
du-se casa Meitani, din strada 
Valter Mărăcineanu. 

Prima noapte a ocupaţiei a tre- 
cut greu. Patrulele germane care 
străbăteau străzile trăgeau focuri 
de armă fără motiv, doar pentru a 


intimida şi mai mult populaţia. Lo- 
cuitorii erau timoraţi din orice şi de 
orice: de huruitul căruţelor militare 
pe pavajul străzilor, de clacsoanele 
maşinilor, de strigătele soldaţilor, 
dar mai ales de porţile trântite şi 
paşii grei ai militarilor care veneau 
să ceară adăpost pentru o noapte. 
A doua zi a avut loc “defilarea 
trupelor inamice cu toate armele şi 
bagajele, cu furgoanele, cu tot ceea 
ce o armată poartă cu dânsa într-un 
război”. Au defilat pe Calea Victo- 


riei, trecând prin faţa feldmareşalu- 
lui Mackensen şi a statului său ma- 
jor, trupe germane, austro-ungare, 
turceşti şi bulgare. 

În prima lună de ocupaţie, bucu- 
reştenilor li s-a oferit imaginea a 
ceea ce va însemna pentru mult 
timp regimul de ocupaţie al ina- 
micului: “Sute şi mii de convoaie de 
care, furgoane, căruţe trec zi şi 
noapte (...) Sunt pline cu trofeele pe 
care le adună în marşul lor victo- 
rios. Tronuri ţărăneşti, velinţe, cu- 
fere preţioase, scurteici, scaune- 
fantezi, pirostrii, cazane, plăpumi 
sărăcăcioase, portrete în ulei, 

Clădiri din București distruse de bombardamentele inamice. 


plăpumi de atlas peste care zac 
porci vii sau tăiați, găini, rațe, 
urmate de cirezi întregi de oi, vaci 
elvețiene, cai etc.”. Trupele inami- 
ce, cărând după ele prada adunată 
de prin satele şi oraşele româneşti 
prin care au trecut, ajunse în Bucu- 
reşti, “se dedau la tot felul de jafuri 
şi siluiri, terorizând Capitala”. Se 
inagura astfel o perioadă lungă pe 
care bucureştenii aveau să o 
suporte, pe lângă o nemiloasă şi 
mereu mai apăsătoare exploatare 
economică, şi un regim de 
teroare, persecuții şi umi- 
linţe greu de înţeles ori de 
explicat. In oraş, soldaţii 
inamici - individual sau în 
grupuri - rechiziţionau de 
prin prăvălii (inclusiv din far- 
macii şi drogherii) tot ce le 
plăcea, considerând că 
acest lucru reprezintă drep- 
tul de pradă al soldatului 
asupra teritoriului ocupat. 
Când, la 16 decembrie 
1916, generalul de infan- 
terie Tulff von Tscheppe 
und Weidenbach s-a instalat 
în Bucureşti în calitate de 
guvernator militar al Româ- 
niei ocupate, mulţi cetăţeni 
au crezut că situaţia va intra 
pe un făgaş cât de cât nor- 
mal, “că nu mai suntem 
lăsaţi la discreţia oricărui 
soldat. Nici nu bănuiau că 
de abia acum va începe 
adevăratul jaf, jaful organi- 
zat oficial, în locul jafului 
individual”, şi-a notat în jur- 
nalul personal juristul 
Virgiliu N. Drăghicescu. 

Dar în București “ordinea ger- 
mană” - severă, riguroasă, exactă, 
lacomă -, adică jaful organizat, îşi 
va începe activitatea după 1 ianua- 
rie 1917 (stil nou). Până atunci ocu- 
panții au continuat să golească sei- 
furile băncilor şi ale negustorilor, 
rafturile magazinelor şi pivnițele 
restaurantelor, cămările caselor 
particulare şi vitrinele magazinelor 
de pe principalele artere ale Capi- 
talei, pe care, în primele zile, le pri- 
viseră muţi de uimire, deoarece 
erau pline cu “lucruri care de mult 
au fost confiscate în Germania”, a 
consemnat Nicolae lorga. 


În timp ce-şi însuşeau bunurile, 
jefuitorii se mirau că, după atâta 
stoarcere, depozitele oraşului încă 
mai aveau mărfuri din abundență. 
Dar cât s-a jefuit din avutul locuito- 
rilor nu se poate estima nici măcar 
cu aproximaţie. Se ştie în schimb cât 
necaz a pricinuit cetăţenilor încar- 
tiruirea trupelor duşmane. Zilnic - 
soldaţii la periferie şi ofiţerii în centrul 
oraşului - umblau din casă în casă, 
alegându-şi şi instalându-se după 
bunul lor plac. 

Între aliaţii Puterilor Centrale 
zonele de încartiruire erau astfel 
repartizate: bulgarii în Dealul Spirii, 
turcii la Ministerul de Externe, pe 
străzile din jur şi pe Strada Polonă, 
iar germanii, austriecii şi ungurii în 
centrul oraşului în toate casele bune; 
soldaţii ocupau şcolile şi cazărmile 
armatei române. lar toţi aceştia 
jefuiau în folos personal, fără nici o 
jenă şi fără nici un scrupul, măcar 
că toţi pretindeau că erau “foni”*. 

Inamicul a serbat “Crăciunul 
nemţesc” şi Anul Nou după calen- 
darul gregorian, cu mare risipă de 
mâncare, băutură şi muzică. Ne- 
găsind brazi în piaţă pentru pomul 
de Crăciun au tăiat din Parcul Carol 
peste 500 de bucăţi, amenințând 
că, dacă nu le ajung, vor tăia de 
peste tot de unde vor găsi. In 
noaptea de revelion bucureştenii 
s-au baricadat în case, speriaţi şi 
îngroziţi de împuşcăturile ce nu mai 
conteneau din toate părţile, trase 
de militarii beţi, care în felul acesta 
serbau şi faptul că în stăpânirea lor 
aveau trei capitale cu litera B: 
Belgrad, Bruxelles şi Bucureşti. 

În schimb, bucureştenilor - ca şi 
tuturor locuitorilor din teritoriul ocu- 
pat - li s-a răpit posibilitatea petrece- 


Feldmareşalul von Mackensen la plimbare pe străzile Bucureştiului. 


rii celor două sărbători tradiţionale 
de iarnă, deoarece autorităţile ger- 
mane militare “unifică calendarul” în 
mod forţat, începând cu 18 decem- 
brie 1916, stil vechi, dată care 
devine 1 ianuarie 1917, stil nou. 

La intervenţia mitropolitului pri- 
mat al României, Konon Arămescu- 
Donici, susţinut şi de germanofilii ră- 
maşi în Bucureşti, s-a permis cu ma- 
re greutate numai sărbătorirea 
Crăciunului după calendarul iulian şi 
numai sub forma sa religioasă. Or- 
donanţa afişată în acest scop inter- 
zicea “obiceiurile ce însoțeau săr- 
bătorile de Crăciun” şi “orice mani- 
festări sgomotoase care în vremuri 
(normale - n.a.) însoțeau această 
sărbătoare”, iar sergenţii şi agenţii 
de poliție aveau ordin să împiedice 
“circularea acelora care obişnuiesc a 
merge prin localuri publice şi case 
particulare cu urări de Anul Nou”. 

De fapt, în situaţia în care se 
găseau, bucureştenilor le-ar fi fost 
şi greu să se manifeste zgomotos. 
Incă din prima zi a ocupaţiei, von 
Mackensen s-a adresat locuitorilor 
oraşului printr-o ordonanţă, anun- 
țându-i că, de acum înainte, vor fi 
trataţi numai conform legilor de 
război, iar cine “s-ar opune trupelor 
mele (...) va fi tras la răspundere şi 
va putea aştepta măsurile de repre- 
siune cele mai aspre”. 

Această primă ordonanţă a fost 
completată cu altele, mereu mai 
aspre şi mai greu de suportat, din 
care ies în relief ordonanța roşie din 
2 decembrie 1916 ce anunţa exe- 
cutarea fără şovăială a tuturor celor 
ce ar defăima armata germană sau 
ar răspândi ştiri false. Chiar şi ordo- 
nanţa de introducere în teritoriul 
ocupat a noului calendar gregorian 


prevedea amenzi substanţiale şi 
luni de închisoare pentru cei care 
nu ar fi respectat această preve- 
dere. lar ca să se manifeste zgo- 
motos, ar fi trebuit să existe şi ce să 
pună omul pe masă, aşa cum cerea 
tradiția strămoşească. Or, până la 
data Crăciunului, ocupanţii jefuiseră 
aproape tot, iar ceea ce se mai 
găsea ascuns prin cămări, pivnițe 
sau gropi improvizate se păstra 
pentru zile şi mai negre, pe care 
fiecare le anticipa. Şi nu a fost greu 
de anticipat un asemenea viitor, 
căci după 30 noiembrie/12 decem- 
brie 1916 proaspăt numitul guver- 
nator al cetăţii Bucureşti, generalul 
de artilerie von Heinrich, fost guver- 
nator de Lille, a introdus primele 
măsuri drastice de raţionalizare în 
detrimentul persoanelor particulare. 
Chiar şi ofiţerii germani “când au 
aflat de această numire (...) se zice 
că s-au speriat. Spuneau că nu va 
fi bine de noi”, citim în jurnalul Piei 
Alimănişteanu. Din fiecare casă a 
fost confiscată cea mai mare parte 
din petrolul lampant; iluminatul 
electric pentru fiecare gospodărie a 
fost redus la 1 kW pe săptămână; 
“bineînţeles ofiţerii găzduiţi pot arde 
cât poftesc”; tramvaiele electrice nu 
mai circulau din aceleaşi motive de 
raţionalizare, “doar cele cu cai şi 
acestea doar pentru ocupanţi”; 
ofiţerii, de o aroganță fără margini, 
dădeau jos din trăsuri femei sau 
bolnavi, pentru a se urca ei şi 
plăteau foarte puţin “după lozinca 
ce li s-a dat, că în Orient trebuie să 
plăteşti a zecea parte din preţul ce 
ți se cere”. Din cauza “jafului neor- 
ganizat” practicat de soldaţii inamici 
şi a confiscării depozitelor cu pro- 
duse alimentare în preajma 
sărbătorilor de iarnă, “pâinea abia 
se găseşte, carne nu mai există”, 
iar “cârciumile şi micile prăvălii din 
mahalale sunt desfiinţate. Ne 
sălbăticim pe zi ce mergem”. Omul 
de rând suferă cel mai mult. El nu 
are nici bani, nici rezerve. 


CORNELIU RADEŞ 


* Aşa a procedat şi colonelul doctor 
Franke, reputat profesor universitar din 
Berlin, care a locuit în casa abandonată a 
profesorului doctor Slătineanu, refugiat în 
Moldova, din care şi-a însuşit numeroase 
bunuri de valoare. Printre obiectele expe- 
diate în Germania familiei sale s-au aflat şi 
“vase mari de artă, Galle şi Daume, pe 
care profesorul universitar berlinez le 
umpluse cu untură şi cu unt topit ca să nu 
călătorească goale”. 

adevărului». 


DRUMUL SPRE CELEBRITATE 


Ne aflăm în al treilea deceniu al secolului. Au trecut 
mai puţin de zece ani de când fizica are o nouă faţă - 
mai complicată, mai greu de înţeles, mai stranie chiar. 
O faţă “multiplă”, care priveşte spre lume cu cel puţin 
patru chipuri: cel al mecanicii clasice (newtoniene), cel 
al fizicii statistice, cel al mecanicii cuantice şi cel al 
fizicii relativiste. Ultimul i se datorează în cea mai mare 
măsură lui Einstein. La alte două dintre ele a adus 
contribuţii absolut esenţiale. Potenţialul său creativ este 
maxim. Se gândeşte deja la următorul său mare 
subiect - teoria unificată a câmpului. Mai are nevoie 
(dar chiar, mai are nevoie ?) de o consacrare “oficială”. 
Fără să ştie, în faţa lui se mai află 36 de ani de viaţă. 


1922 - un nou an “mare” pentru Einstein: 


ianuarie - primul articol despre teoria unificată a 


câmpului; 

9 noiembrie - primeşte Premiul Nobel pentru anul 
1921 “pentru serviciile aduse fizicii teoretice şi în special 
pentru descoperirea legilor efectului fotoelectric” (Premiul 
pentru 1922 îi este atribuit lui Bohr.) 

1923, decembrie: prezintă pentru prima oară într-o 
lucrare ştiinţifică ipoteza conform căreia efectele 
cuantice ar putea proveni din ecuații generale 
superconstrânse câmpului relativist. 


În 1924, în semn de solidaritate, devine membru al 
comunităţii evreieşti din Berlin. La Potsdam, Institutul 
Einstein începe să funcţioneze în Turnul Einstein, având 
ca instrument principal Telescopul Einstein. Sfârşitul 
anului (decembrie) marchează ultima sa mare 
descoperire: din analiza fluctuaţiilor statistice ajunge la un 
argument independent privind asocierea unde-particule 

de materie; descoperă “condensarea Bose-Einstein” . 


1927, octombrie: a cincea conferință Solvay. Începe 
dialogul Einstein-Bohr asupra bazelor mecanicii cuantice. 

1928. Alți oameni se leagă definitiv de Einstein: la 
13 aprilie, Helen Dukas îi devine secretară; va rămâne 
lângă el până la sfârşitul vieții! In 1929, 28 iunie, prima 
şi a doua medalie Planck sunt atribuite lui Planck şi 
respectiv Einstein. Acesta se consideră însă “jenat” să 
primească o atât de mare distincţie, pentru că toate 
contribuțiile sale la mecanica cuantică nu sunt decât 
“intuiţii întâmplătoare” pe parcursul “luptei infructuoase 
cu marea problemă”! 

1932, octombrie: este numit profesor la Institutul de 
Studii Avansate de la Princeton. Câteva luni mai târziu, la 
30 ianuarie 1933, nazigtii vin la putere în Germania. La 20 
martie, casa îi este percheziţionată în absenţă - se caută 
arme despre care se spunea că au fost ascunse acolo de 
comunişti! In consecinţă, la 28 martie demisionează din 


VISUL ULTIM (2) 
Albert Einstein 


“Concepte care s-au dovedit utile pentru a ordona cu uşurinţă lucrurile 
dobândesc o asemenea autoritate asupra noastră, încât uităm originea lor 
umană şi le acceptăm ca invariabile. Apoi ele devin «necesităţi ale 


(Albert Einstein) 


Academia Prusacă. Rudolf Keyser reuşeşte însă să-i 
salveze lucrările şi notele aflate la Berlin şi le trimite 
printr-un colet diplomatic francez la Quai d'Orsay. La 9 
septembrie părăseşte pentru totdeauna Europa. Se 
opreşte în Anglia, apoi la 17 noiembrie ajunge în SUA. 
1936, 7 septembrie: moare Marcel Grossmann. 


1939, 2 august: un alt eveniment cu incalculabile 
conscințe mondiale - adresează preşedintelui F.D. 
Roosevelt celebra scrisoare în care atrage atenția 
asupra implicaţiilor militare ale energiei atomice şi care 
va duce la declanşarea Proiectului Manhattan şi 
fabricarea primei bombe atomice, strângând la Los 
Alamos practic toţi marii fizicieni ai momentului din SUA. 


1940. La 1 octombrie devine cetăţean american, dar 
îşi păstrează şi cetăţenia elveţiană. 

1943, 31 mai: semnează un contract de consultanță 
(pentru 25 de dolari pe zi) cu Divizia pentru cercetare şi 
dezvoltare a marinei americane, Secţia muniții şi explo- 
zivi, Subsecţia explozivi şi propulsoare de mare putere. 


1944. Un exemplar al articolului său despre teoria 
specială a relativităţii este vândut la licitație pentru şase 
milioane de dolari, ca o contribuţie la efortul pentru 
război. Un an mai târziu, cel care semnase scrisoarea 
de la 2 august 1939 susține la New York (10 
decembrie) conferinţa “Războiul este câştigat, pacea 
nu”, pentru ca la 14 aprilie 1954 să semneze o 
declaraţie de presă în sprijinul celui ce condusese 
Proiectul Manhattan, J.R. Oppenheimer. 


1950, 18 martie: îşi face testamentul. Donează 
toate documentele Universităţii Ebraice din lerusalim, 
iar vioara nepotului său Bernhard Caesar. Doi ani mai 
târziu, în noiembrie 1952, i se oferă - dar refuză - 
preşedinţia statului Israel (un mare politician îşi 
întreabă de altfel colegii “în ale politicii”: “Ce vă făceaţi 
dacă accepta?”). 

Timpul se grăbeşte: în 1954 are loc ultima întâlnire 
cu Bohr, la Princeton. Finalul va avea loc anul următor, 
într-o succesiune dramatică: 1955, 15 martie - moare 
M. Besso; 11 aprilie - ultima scrisoare, către Bertrand 
Russell, în care acceptă să semneze un manifest 
îndemnând popoarele să renunțe la înarmarea 
nucleară. Scrie ultima frază într-un manuscris 
neterminat: “Oriunde ar apărea, pasiunile politice îşi cer 
victimele lor”. 

La 17 aprilie îi telefonează de la spital lui Helen 
Dukas, cerând materiale de scris şi foile cu ultimele 
sale calcule. 

18 aprilie, ora 1.15: Albert Einstein moare. La ora 
16, în aceeaşi zi, este incinerat la crematoriul Ewing din 
Trenton, în prezența a doar 12 prieteni apropiaţi . Unul 
dintre ei citeşte câteva versuri din “Epilog zu Schillers 

Glocke” de Goethe. Otto Nathan şi Paul Oppenheim îi 
împrăştie cenuşa într-un loc care a rămas necunoscut... 


Pe acest drum al celebrităţii, Einstein a lăsat multe 
monumente în urma sa, dintre care cel al implicării 
civice nu este cel mai neînsemnat. Dar poate că cel 
mai frumos, în cel mai curat sens al cuvântului, este 
teoria generală a relativităţii. Căci dacă “teoria 
specială” reprezintă corolarul, încununarea genialelor 
contribuţii ale unor uriaşi de talia lui Henri Poincare sau 
Hendrik Antoon Lorentz, “teoria generală” este un mo- 
nument solitar, poate ultimul de o asemenea anvergură 
al celor peste două milenii de când pe lume există 
fizică şi fizicieni. Un monument în care sunt reunite 
două concepte aparent fără nici o legătură între ele: 


MATERIE ȘI GEOMETRIE 


“Ubi materia, ibi geometria 
(Johannes Kepler) 

Teoria generală a relativităţii s-a născut dintr-o 
insatisfacţie şi a culminat într-o intuiţie remarcabilă, 
anticipată, cum vom vedea, cu 40 de ani înainte. 
Insatisfacţia era legată de imposibilitatea integrării 
gravitaţiei în formalismul relativităţii speciale. Intuiţia a 
fost “inversarea” manierei de abordare: în loc să privim 
cum afectează gravitația spaţiul, pornim de la a-l 
considera pe acesta ca sursă a gravitaţiei, care, astfel, 
poate fi înlocuită în elaborările teoretice cu geometria. 
Să-l urmărim însă pe Einstein însuşi amintindu-şi de 
toate aceste lucruri: 

“Stăteam într-un fotoliu la Biroul de Patente din 
Zurich când dintr-o dată mi-a venit un gând: «Dacă 
cineva cade liber, nu-şi va simţi propria greutate». Am 
fost surprins. Această idee simplă făcea o puternică 
impresie asupra mea. Ea m-a propulsat spre o teorie a 
gravitaţiei (...) Am realizat că toate fenomenele naturale 
puteau fi discutate în cadrul relativităţii speciale, cu 
excepţia legii gravitaţiei. Am simţit o puternică dorinţă de 
a înţelege motivul (...) Era total nesatisfăcător pentru 
mine faptul că, deşi relaţia între inerție şi energie este 
atât de frumos dedusă (în relativitatea specială, n.n.), nu 
există o astfel de relaţie între inerție şi greutate. Bănuiala 
mea era că o astfel de relaţie era inexplicabilă cu 
mijloacele relativităţii speciale.” 

Acest text, extras dintr-o conferinţă comemorând 
elaborarea teoriei generale a relativităţii, ţinută de 
Einstein la Kyoto şi publicată în 1977 de Ishiwara la 
Tokyo, ne prezintă, într-un anume sens, esenţa 
motivaţiei care l-a dus de la teoria specială a relativităţii 
la cea generală. 

Lungul drum al relativităţii einsteiniene de la teoria 
specială la cea generală poate fi considerat a începe la 
sfârşitul anului 1907 şi a se termina la 25 noiembrie 
1915, când ansamblul noii teorii era “desenat” în forma 
pe care o cunoaştem astăzi. Să remarcăm deci că 
după articolul fundamental din 1905, timp de doi ani nu 
mai publică nici o lucrare importantă despre relativitate. 
Ne putem imagina, ca şi în cazul lui Newton, un 
Einstein având puterea de a menţine în focarul 
gândurilor sale o idee, pe care o prelucrează până 
când ea este pregătită pentru a fi dezvăluită lumii. Tot 
ca şi Newton, el a fost fascinat de gravitație. Doar că, 
dacă Newton îşi propunea să o “extindă până la orbita 
lunii”, el îşi propune să o integreze într-un model 
matematic, îmblânzind-o, aducând-o la îndemâna 
cercetătorului căruia încearcă să-i ofere un model 
matematic şi teoretic pentru a o înţelege. 

În ceea ce ne priveşte însă, pentru că nici nu ne-am 
propus o prezentare efectivă a acestei teorii, nici nu 


” 


ne-ar ajunge doar câteva pagini pentru a o face, ne 
vom limita la a trece în revistă câteva din punctele sale 
esențiale, cu speranța că dumneavoastră, cititorii, veți 
găsi timpul pentru a vă apleca asupra uneia din cele 
mai impresionante realizări ale spiritului omenesc. 

lată deci, pe puncte, principalele “ingrediente” ale 
teoriei generale a relativității, urmărite dinspre 
“produsul final” spre elementele inițiale esențiale: 


T Subiectul” principal este GRAVITAȚIA. De ce ea nu 
poate fi inclusă în mod “natural” în teoria specială? 
Cum trebuie procedat: a) să se găsească o metodă de 
a o include efectiv sau b) să se extindă cadrul teoriei 
speciale pentru a o cuprinde? 

UI Acceptăm b). Care este elementul care restrânge 
cadrul teoriei relativităţii? Formularea dată principiului 
de echivalență. Cum trebuie procedat? Se extinde prin- 
cipiul, cuprinzând nu doar sistemele inerţiale (în 
mişcare uniformă), ci şi pe cele în mişcare uniform 
accelerată. De ce? 

Q Pentru că observăm că între gravitație şi acceleraţie 
nu există diferenţă (die glicklichste Gedanke...), dar... 
0 Rezolvă aceasta problema originii gravitaţiei? Nu. 
Soluţia? Observarea echivalenţei între gravitație şi 
geometrie, în sensul că curbarea spaţiului generează 
gravitație. Este însă aşa? Cum putem verifica? 

M Imaginînd teste reale ale modelului teoretic: curbarea 
razelor de lumină în vecinătatea unui corp masiv (rea- 
lizat cu ocazia eclipsei totale de Soare din 1919, 
obținându-se valoarea calculată, de trei ori mai mare 
decât estimarea newtoniană); precesia periheliului 
planetei Mercur (modificarea poziţiei planului orbitei 
planetei într-o zonă aflată în vecinătatea unui corp 
masiv - din nou Soarele -, unde se manifestă abateri de 
la legea newtoniană a gravitaţiei, adică variaţia cu 
inversul pătratului distanţei); “redshift”-ul gravitațional 
(deplasarea spre roşu) - scăderea frecvenţei (creşterea 
lungimii de undă) a undelor gravitaționale apropiindu-se 
de Pământ. Toate aceste teste au dat rezultatele 
prevăzute de Einstein. 

A Dacă toate acestea sunt verificate, dacă gravitația 
sau curbarea spaţiului (sau a spaţiu-timpului) sunt 
acelaşi lucru, putem fotosi efectiv rezultatele teoriei 
generale? Şi dacă da, unde? Şi cum? 

ţi fi 8 ig "el 0 v) 
Inteligența artificiala clasica 


A n scopul reducerii şi cu speran- 
i ţa eliminării inconvenientelor 

asociate cu arhitectura de cal- 
culator clasică a lui Von Neumann, 
au apărut noi structuri care s-au 
constituit în etape din ce în ce mai 
performante din evoluţia echipa- 
mentelor informatice. 

Astfel, maşinile “pipeline” sunt o 
soluţie de mijloc între maşinile seri- 
ale şi cele paralele şi exploatează 
faptul că execuţia unei instrucţiuni 
comportă în general o secvenţă de 
paşi; procesorul este segmentat în 
subprocesoare şi fiecăruia dintre 
acestea îi este repartizat pasul 
corespunzător din elaborarea unei 
instrucţiuni; la fiecare moment sunt 
“în lucru” simultan mai multe instruc- 
țiuni (fiecare pas al unei instrucţiuni 
este executat într-un subprocesor); 
la momentul următor se face o 
translatare de instrucţiuni: în primul 
subprocesor intră o nouă instruc- 
țiune pentru primul pas, din ultimul 
subprocesor iese completată in- 
strucţiunea aflată precedent în 
lucru. Următorul nivel evolutiv a fost 
reprezentat de maşinile SIMD 
(Single Instruction Multiple Data), 
care realizează un paralelism sin- 
cron deoarece au o singură unitate 
de control şi mai multe procesoare 


care execută aceeaşi instrucţiune 
cu date diferite; arhitectura SIMD 
este indicată mai ales pentru calcul 
vectorial şi matriceal unde sunt 
executate multe înmulţiri şi multe 
sume ale produselor respective. Au 
fost apoi create maşinile MIMD 
(Multiple Instruction Multiple Data), 
care configurează un paralelism 
asincron deoarece au mai multe 
procesoare, dar şi mai multe unităţi 
de control; astfel, se poate executa 
un număr de instrucţiuni care ope- 
rează cu o mulţime de date. 

In general, atât maşinile SIMD, 
cât şi maşinile MIMD operează cu 
memoria centrală. Pentru a reduce 
riscul conflictelor de acces, memo- 
ria poate fi divizată în bănci. Se pot 
concepe chiar arhitecturi cu proce- 
soare dotate cu memorie locală şi 
atunci este vorba despre memorie 
distribuită sau PDP (Parallel 
Distributed Processing). 

Cât priveşte programarea 
maşinilor paralele, în timp ce în ca- 
zurile problemelor evidente de pa- 
ralelism, cum sunt cele de calcul 
vectorial şi matriceal, sunt deja dis- 
ponibile compilatoare care transfor- 
mă programele secvențiale normale 
în programe paralele, nu este în 
schimb clar nici măcar la nivel teo- 


retic cum trebuie să fie abordată 
problema în cazul general. In maşi- 
nile paralele de largă răspândire 
comercială, numărul de procesoare 
este destul de mic (între 2 şi 16), în 
timp ce în cazul maşinilor speciale 
se poate ajunge la valori net supe- 
rioare (65 536 procesoare în 
Connection Machine, calculator pa- 
ralel construit în SUA). După cum 
pare, problema conexiunilor din 
rețelele neurale se bazează pe 
presupunerea că se pot obţine 
comportamente complexe din 
“cooperarea” unui număr foarte 
mare de procesoare “simple”, dar 
masiv interconectate (oare nu este 
aceasta o primă, dar esenţială mo- 
delare a arhitecturii creierului 
uman?...). Se impune imediat subli- 
nierea că supercalculatoarele actua- 
le nu sunt deocamdată cu adevărat 
“interconectate” deoarece pe de o 
parte procesoarele sunt prea com- 
plexe, în timp ce numărul lor este 
încă mic, iar pe de altă parte conexi- 
unile lor nu sunt suficient de extinse. 


Inteligenta artificială clasică 

Inteligența artificială (numită pe 
scurt Al de la Artificial Intelligence) 
a luat naştere practic o dată cu cal- 
culatorul pentru a încerca să 


Vom încerca o posibilitate de răspuns în episodul 
următor. Unde va fi vorba despre visul ultim al lui 
Einstein şi unul dintre idealurile fizicii: unificarea 
gravitaţiei cu electromagnetismul. 


ÎN LOC DE FINAL 


În 1885 apărea, postum, cartea The Common 
Sense of Exact Sciences, scrisă de William Clifford, un 
tânăr matematician englez care a fost puternic 
influenţat de Georg Riemann şi a susţinut ideea unirii 
geometriei cu fizica. Într-un fragment din această carte 
el spune: “Putem concepe spaţiul nostru ca având o 
curbură aproape uniformă, dar cu uşoare variaţii de la 
punct la punct, acestea însele variind în timp. (...) 
Putem merge chiar până la a atribui acestei variaţii a 
curburii spaţiului ceea ce se întâmplă cu adevărat cu 
acel fenomen pe care îl numim mişcarea materiei”. 

Speculaţii, cum le numeşte însuşi Clifford? Cu 40 
de ani înainte de teoria generală a relativităţii? Dar, mai 
mult, Clifford descrie chiar şi un “program” în patru 
puncte de aplicare a acestora la studiul fenomenelor 
fizice. lată de altfel ce spune el într-un text din 1876, 
preluat de E.R. Harrisson în Cosmologia sa: 


“In fapt, pretind: 
1. Că mici porţiuni de spaţiu au de fapt o natură 
analoagă unor mici dealuri pe o suprafaţă care în 
medie este plată, anume că legile ae ale 
geometriei nu sunt valabile aici. 


2. Că această proprietate de a fi curb sau 
distorsionat este trecută în mod continuu de la o 
porţiune a spaţiului la alta sub forma unei unde. 


3. Că această variaţie a curburii spaţiului este ceea 
ce se întâmplă în realitate în acele fenomene pe 
care le numim mişcare a materiei, fie aceasta 
ponderabilă sau eterică. 


4. Că nimic altceva nu are loc în luma fizică decât 
această variație. care se Supena (poate) legilor 
continuității”. . 


S-ar putea spune că orice alte comentarii la acest 
text cu adevărat senzațional ar fi inutile. El datează din 
1876. Peste 39 de ani era elaborată teoria relativității 
generale în formularea lui Einstein. Peste trei ani, 
William Clifford moare, la vârsta de 34 de ani. Anul era 
1879. În acel an se năştea Albert Einstein... 


ANDREI DOROBANŢU 

rezolve acele probleme ce se dove- 
deau a fi “dure” pentru informatica 
tradițională şi care au fost deja tre- 
cute în revistă în numărul anterior. 
Un drum lung şi anevoios, care a 
trecut prin lucrul liniştit din labora- 
toare, printr-un complex de con- 
cepte, metode, tehnici, limbaje şi 
instrumente, prin testarea de pro- 
bleme-jocuri şi a dus în final la 
elaborarea cu puţini ani în urmă a 
unor realizări practice de un interes 
comercial considerabil: sistemele 
expert. Aceste sisteme îşi propun 
rezolvarea problemelor dificil de 
abordat cu tehnici tradiţionale, 
încercând emularea raționamen- 
telor pe care în condiţii similare 
le-ar parcurge un operator mi 

uman pentru obținerea unor 
soluţii comparabile. Datorită 
automatizării, soluţiile ofe- 
rite de sistemele expert sunt 
mai rapide şi mai constante 
în timp decât cele ale unui 
operator uman (care de obi- 
cei depind de starea fizică a 
persoanei respective) şi pot 
fi eventual bazate pe con- 
sultarea unui mare număr 
de date. Cu sistemele 
expert ia naştere o nouă 
categorie informatică, numită 
procesare bazată pe experienţă 
(Knowledge Based Processing) şi 
caracterizată prin elaborarea de 
experienţă în locul elaborării de 
simple date. Procesarea bazată pe 
experienţă se constituie în elemen- 
tul caracteristic celei de-a cincea 
generații din procesul dezvoltării de 
aplicaţii. Diferenţa fundamentală 
dintre sistemele informatice tradi- 
tionale şi sistemele bazate pe expe- 
rienţă constă în faptul că ultimele 
operează o separare netă între 
experienţă (cunoaşterea) în domeni- 
ul problemei şi raţionamentul 
automat care este urmat pentru 
rezolvarea problemei. In continuare 
vor fi prezentate caracteristicile fun- 
damentale ale celor două concepte. 


Experiența (cunoașterea) 


Experienţa este în mod normal o 
colecţie (deci nu o secvenţă ordo- 
nată) de descrieri de obiecte, relaţii 
între obiecte, fapte, situaţii tipice 
etc., în cadrul unui domeniu de inte- 
res bine precizat. O bază de expe- 
riență este formată tocmai de un cu- 
mul suficient de bogat (consistent) în 
astfel de descrieri, fiecare dintre ele 
constituind un “segment” de expe- 
rienţă independent de celelalte. 

În general, se pot distinge diver- 


se tipuri de experienţă, dintre care 
cele mai importante sunt: experien- 
ţa de clasificare (zisă şi de tip 
ESTE UN/O), de exemplu “berlina 
este un tip de automobil”; expe- 
riența structurală (zisă şi de tip 
PARTE DIN), de exemplu “frâna 
este un subansamblu al automo- 
bilului”; experiența de tip cauză- 
efect, în genul afirmației “un auto- 
mobil cu viteză mare în curbă pără- 
seşte şoseaua”; experienţa pre- 
scriptivă, tip “nu frâna brusc pe 
şosea umedă”; experiența empirică, 
cu exemplul “dacă motorul nu por- 
neşte şi farurile nu se aprind, atunci 
poate că bateria este descărcată”. 


Raționamentul automat 


Raționamentul automat, în gene- 
ral deductiv, este executat de un 
program independent de domeniu şi 
deci este utilizabil pentru probleme 
foarte diverse. Programul este numit şi 
mecanism inferențial. Există mai multe 
tipuri de inferenţă, dintre care prin- 
cipalele sunt amintite în continuare. 


Inferența deductivă pentru care 
exemplul clasic este faimosul silo- 
gism aristotelic care constă în 
deducţia logică din două elemente: 


“Vehiculul X este un automobi!” 
“Toate automobilele au frână” 


Informaţia anterioară, neexplici- 
tată, este: 
“Vehiculul X are frână”. 


Deducţia reprezintă o speciali- 
zare a experienței (în exemplu, fap- 
tul general că toate automobilele au 
frână este restrâns la faptul particu- 
lar că vehiculul X are frână). Se 
poate spune, de asemenea, că ve- 
hiculului X, fiind membru al clasei 
“automobile”, îi aparţin automat 
toate proprietăţile şi atributele cla- 
sei, cum ar fi “dotarea cu frână”. 


Inferenţa inductivă este poate 
mai apreciată, dar şi mai riscantă, 
realizând o generalizare a expe- 


rienţei, de tipul: 

“Vehiculul X are frână” 

“Vehiculul X este un automobil!” 

deci: “(Toate) automobilele au 
frână”. 

Corectitudinea concluziei prece- 
dente este contestabilă deoarece 
aplicând acelaşi raţionament frag- 
mentelor: 

“Vehiculul X este construit în 
uzinele Ford” 

“Vehiculul X este un automobil!” 


s-ar deduce că: 


“(Toate) automobilele sunt con- 
struite în uzinele Ford”... 


Concluziile inductive trebuie 
aşadar considerate numai ca 
ipoteze de verificat şi care 
pot fi falsificate de alte/noi 
date. Caracteristica ipotetică 
a inferenţei inductive nu îi 
scade însă valoarea; drept 
dovadă, pe baza mecanis- 
4 mului inductiv o oarecare 
lege ştiinţifică reprezintă ge- 
neralizarea unui număr nea- 
părat finit de observaţii, deci 
există permanent pericolul 
| de a fi infirmată fie numai de 
o singură observaţie nepre- 
văzută, chiar atunci când aceeaşi 
lege a prevăzut multe fenomene 
care au fost ulterior observate cu 
adevărat. 


Inferența analogică provine din 
combinaţia dintre inducţie şi 
deducție, ca în exemplul următor: 

1) “Vehiculul X este un automobil” 

2) “Vehiculul X are frână” 

3) “Vehiculul Y este un automobil”. 

Din fragmentele 1 şi 2 se poate 
induce, generalizând, că: 

4) “Automobilele au frână”, 


în- timp ce din fragmentele 3 şi 4 
se poate apoi deduce, particulari- 
zând, că: 

5) “Vehiculul Y are frână”. 

Ca rezultat final din fragmentele 
1, 2, 3, se obţine fragmentul 5, adică 
inferenţa că vehiculul Y are frână 
prin analogie cu vehiculul X, despre 
care se ştia a priori că are frână. 

În numărul viitor vom prezenta 
inteligenţa artificială bazată pe 
experienţă. 


Dr. ing. DAN FODOR, 
Universitatea Politehnica 
Bucureşti 

o MEE 


de prezintă o revistă care nu 

este dedicată jocurilor video 
jocuri aşa noi?”. Este o întrebare 
bună, însă întreabarea corectă es- 
te: “De ce?”, iar motivul este acela 
al respectului pe care orice redactor 
sau colaborator îl arată față de cei 
ce îi citesc articolele. După cum s-a 
văzut în ultimul timp, spre deose- 
bire de alte reviste de la noi care 
prezintă jocuri de mult apuse, cu 
comentarii şi imagini copiate din 
revistele stăine de specialitate, noi 
v-am adus ultimele noutăţi şi ulti- 
mele apariţii, cum ar fi Quake, 
CyberJudas sau AfterLife şi vă vom 
prezenta în continuare jocuri ca Z 
sau Formula 1 Grand Prix 2, evi- 
dent cu comentarii originale şi 
imagini capturate de NOI în timpul 
acţiunii sau pentru preview-uri 
imagini luate de pe Internet sau din 
versiunea shareware a jocului. 

Aşa că sper să nu-i dezamă- 
gesc nici pe cei mai exigenţi dintre 
voi pentru care Destruction Derby 
sau Command & Conquer reprezin- 
tă jocuri vechi. 

Zzzzz... poate aduce cu un sfo- 
răit al unui amator de jocuri video? 
Puțin probabil, ținând cont de faptul 
că de mult nu am mai avut în faţă 
un joc de talia acestuia. Deşi nume- 
le este situat la coada alfabetului, 
jocul nu se pretează nici pe departe 
unui asemenea loc, numele şi va- 
loarea părând a se afla în acest caz 
la poli opuşi. 


S- că veți spune cu toții: “Cum 


Ce este Z? Ceva ce se presu- 
pune că va fi luat drept continuarea 
unui clasic al jocurilor: Command & 
Conquer. Strategie în timp real, 
lupte între două “benzi” de culori ri- 
vale, roşu şi albastru, construcție 
de maşini, roboți şi alte ustensile 


ata Stă, 
Pa tate 


bătăliei şi nu în ultimul rând de sunet. 

La începutul jocului harta nu va 
mai fi acoperită, deci nu va mai fi 
nevoie să-ţi trimiţi oamenii în misiuni 
de recunoaştere pentru a descoperi 
aşezări noi. Toată harta va fi 
expusă de la început, având deci 


destinate războiului etc. ne indică 
asemănarea cu jocul mai sus men- 
ționat. Z, în afară de toate faci- 
lităţile pe care le are şi pe care le 
vom prezenta în continuare, posedă 
darul să elimine o anumită proble- 
mă: inexistenţa logicii în construcţia 
de unităţi. Mai precis, în Z nu mai 
ataci cu oameni, nu mai distrugi 
făpturi vii, ci totul se rezolvă cu ro- 
boţi. Deci nu vei mai fi nevoit, ca în 
C&C, Warcraft etc., să “construieşti” 
oameni, de acestă dată problema 
devenind mult mai logică deoarece 
fabricile tale vor construi roboți. 
Spre deosebire de tot ceea ce 
ne-a obişnuit până acum, Z aduce o 
grămadă de noutăţi în materie de 
prezentare a luptei, a scopurilor 


posibilitatea să vezi unde este baza 
inamicului. Modul de desfăşurare a 
luptei este absolut original, harta 
fiind împărţită într-un anumit număr 
de teritorii, fiecare dotate cu stea- 
guri, care trebuie cucerite. Obţi- 
nerea acestora înaintea inamicului 
este imperativă, deoarece oferă 
unica posibilitate de creare a unor 
noi unităţi, pe aceste terenuri aflân- 
du-se fabricile de armament. O 
dată cucerite steagurile, implicit 
teritoriile, nu înseamnă că se va 
obține posesia lor totală şi defini- 
tivă deoarece capturarea steagului 
de către roboții adverşi vă duce la 
intrarea teritoriului respectiv. Cheia 
victoriei este rapiditatea, preluarea 
iniţiativei cât mai rapid ducând la 
obținerea multor unităţi noi fără de 
care victoria nu este posibilă. Sper 
că această lungă şi mult prea ex- 
plicită descriere nu v-a făcut să cre- 
deţi că scopul jocului este acela de 
a cuceri teritorii, căci veţi fi declaraţi 
învingători numai după distrugerea 
cetăţii inamice, indiferent de teritori- 
ile pe care le controlaţi. 

Jocul în sine este foarte antre- 
nant, în permanenţă trebuind să fii 
atent la ce se întâmplă cu fiecare 
unitate în parte, harta mică şi mobi- 
litatea mare a inamicilor ducând la 
punerea în pericol a robofighters- 
ilor tăi destul de des. De aseme- 
nea, trebuie să fii atent la fabricile 
tale care produc soldaţi, la baza ta 
pentru a nu fi distrusă şi la multe 


alte locuri, fapt care necesită un 
număr destul de mare de ochi. 

O luptă nu va fi încheiată nicio- 
dată înainte de “căderea” inamicului, 
pentru că bucăţi din tancul său arun- 
cat în aer pot oricând ateriza şi omori 
unităţile cu care credeai că l-ai redus 
la tăcere. 

In cazul în care nu eşti un bun 
strateg şi eşti învins destul de des, 
supuşii tăi îţi vor trimite mesaje gen 
“YOU ARE HOPELESS”, “YOU 
ARE CRAP”, mesaje ce probabil 
vor descrie destul de corect modul 
în care te descurci în timpul luptei. 

Deşi inteligenţa artificială (Al) 


CONFIGURAȚIA NECESARĂ 


486 DX2/66 
8 MB RAM 

17 MB 
Double speed 


Calculator 
Memorie 
Hard-disk 
CD-Rom 


R 0/ 


Scor: 95% 


Menţiune: nerecomandat începătorilor 


TERAPIA HORMONALĂ DE 
SUBSTITUȚIE 


de dr. Betty Kamen 
(4 900 lei) 


MASAJUL CHINEZESC 
PENTRU NOU-NASCUȚI 


ŞI COPII 


de dr. Fan Ya-li 
(4 900 lei) 


NEUROLOGIE ȘI PSIHIATRIE 


de dr. Gheorghe Vuzitas 
şi dr. Aurelian Anghelescu 
(6 900 lei) 


RADIODIAGNOSTIC, 
RADIOTERAPIE 


ȘI ANATOMIE FUNCȚIONALĂ 
de dr. Viorel Mateescu 
şi dr. Cornelia Nencescu 
(11 900 lei) 


este, chipurile, foarte bine dez- 
voltată, roboții nu vor pregeta - pen- 
tru a ajunge dintr-un loc în altul - 
să-şi folosească muniţia pentru a 
distruge un zid care le barează 
calea, deşi acesta ar fi fost foarte 
uşor de ocolit. Bineînţeles, când vor 
ajunge să se confrunte cu inamicul 
nu vor mai avea grenade şi de 
această dată cu siguranţă că sco- 
pul nu mai scuză mijloacele. Foarte 
atractiv, conţinând 20 de niveluri şi 
5 planete, Z oferă o savoare 
deosebită, putând fi jucat în reţea 


APARIȚII EDITORIALE LA ȘTIINȚĂ & TEHNICĂ 


OBSTETRICĂ 
ȘI GINECOLOGIE 


- teste pentru examenele de rezidenţiat - 


de dr. Nicolae Crişan 
şi dr. Dimitrie Nanu 


(19 000 lei) 


50 DE ANI CARE AU 
ZGUDUIT LUMEA 


de Emilian M. Dobrescu 
(5 900 lei) 


SUGESTIE ȘI HIPNOZĂ 


de lon Dafinoiu 
(7 900 lei) 


număr, bloc, apartament etc.). 


ANUNȚ IMPORTANT ! 

Îi rugăm pe cei ce fac comandă prin mandat poştal pentru lucră- 
rile editate de societatea noastră să specifice pe cuponul detaşabil 
titlul lucrării solicitate şi adresa completă (oraş, comună, stradă, 


de 4 jucători. Fiind foarte greu, nu 
este recomandat începătorilor în 
materie de jocuri de strategie în 
timp real sau celor care au avut 
impresia că C&C este prea greu. 

O concluzie de final nu este însă 
nici pe departe negativă, unele mici 
neglijenţe neumbrind valoarea unui 
joc care va figura cu siguranţă la 
capitolul clasice lângă C&C sau 
Warcraft. 


CAMIL PERIAN 


SUPERVIZAREA 

de Mike Savedra 

şi John Hawthorn 
(7 500 lei) 


ÎNTÂLNIRI CEREȘTI 
de Philip Holmes 
şi dr. Florin Diacu 


(8 900 lei) 


CONTRACEPȚIA 


de dr. Dimitrie Nanu, 
dr. Bogdan Marinescu, 
dr. Michaela Nanu 
(8 900 lei) 

CÂINII NORDICI 


cititor care mă întreba de ce în România nu se 

organizează curse de sănii trase de câini. Domnia sa 
consideră că avem în ţară condiţii, avem pârtii şi un 
număr destul de mare de câini nordici, este nevoie doar 
de iniţiativă şi, cu siguranţă, dată fiind spectaculozitatea 
curselor, vor fi mulţi amatori să le privească şi se vor 
câştiga bani mulţi atât din biletele de intrare, cât mai ales 
din pariuri. Din câte am înţeles, corespondentul nostru 
pariază în mod constant la luptele de câini şi ar mai dori 
un mijloc suplimentar de rotunjire a veniturilor din alte 
competiţii canine. 

Câinii nordici, care sunt folosiţi în Marele Nord pentru 
tracţiune, reprezintă un ajutor de neînlocuit pentru om, 
transportând sănii încărcate cu blănuri şi întorcându-se cu 
sănii şi mai încărcate cu hrana necesară pentru lunga 
noapte polară. Aceşti câini sunt foarte bine adaptaţi la frig, 
la mersul pe zăpadă, la tracţiune şi se bucură de un respect 
deosebit din partea oamenilor, care îşi datorează existenţa 
grea şi acestor “locomotive” ale nordului, puţin pretenţioase, 
inteligente şi extrem de rezistente. Ei fac parte integrantă 
din viaţa oamenilor care au avut neşansa să se nască în 
zona cea mai aspră a Terrei şi care continuă să trăiască 
acolo şi să iubească imensităţile albe şi îngheţate. Probabil 
că aurora boreală le recompensează duritatea vieții. 

Câinii nordici sunt folosiţi la tracţiune cu nişte 
harnaşamente speciale şi, în funcţie de greutatea saniei, 


3 deea acestui articol mi-a venit în urma scrisorii unui 


numărul celor înhămați la aceeaşi sanie poate ajunge până 
la 20. Ei sunt foarte bine organizaţi în haită, iar conducătorul 
de atelaj, cel aflat în fruntea “echipei”, este întotdeauna şi 
şeful haitei. El este de regulă mascul, dar există cazuri, mai 
rare, când câinele conducător este femelă. Conducerea 
saniei, deci a câinilor, este un act de măiestrie deosebită, iar 
înţelegerea dintre omul care conduce sania şi vârful 
atelajului (câinele-şef) trebuie să fie perfectă. Hamul câinelui 
conducător este întotdeauna în mâinile celui care conduce 
întregul atelaj, iar ritmul şi direcţia marşului sunt hotărite între 
cei doi. Hamurile din piele de focă şi hăţurile din piele de ren 
sunt confecţionate cu grijă, ca să nu producă rosături 
câinilor. În Marele Nord câinele este respectat, are o valoare 
mare şi în această zonă nu vei găsi niciodată câini fără 
stăpân. Viaţa lor, ca şi a oamenilor, este aspră, dar demnă. 
Animalul este respectat pentru munca şi devotamentul lui 
faţă de om. O dată cu apariţia lui “Homo turisticus”, oamenii 
au ajuns, fără nici o treabă, în nordul extrem şi au fost frapaţi 
de ochii albaştri, în care parcă se oglindea cerul clar, senin 
al nordului, ai câinilor Husky. Dornici de afaceri bune, au 
cumpărat câini nordici splendizi prin ochii lor şi mai ales prin 
blana lor deosebită, adaptată să-i apere de ger. 

Oamenii bogaţi din Europa şi America, amatori de rarităţi 
scumpe, au cumpărat pe întrecute câini din rasele nordice. 
S-au făcut repede cluburi canine specializate în diferite rase 
nordice. A apărut o modă, ca o furie, a câinilor nordici, câini 
de sanie. Evident, a început un comerţ prosper cu aceşti 


Poșta redacției 

Dna Adriana Pricop, de la 
Asociaţia pentru apărarea drepturilor 
animalelor din Bacău, Str. Arcului nr. 4, 
ne întreabă cum să organizeze un 
adăpost pentru animalele fără stăpân. 
Dau răspunsul în revistă pentru că din 
foarte multe oraşe am primit scrisori cu 
aceeaşi doleanţă. 

Sper ca primăria să vă dea teren, 
aşa cum a promis şi cum, de fapt, are 
datoria s-o facă. Trebuie să începeţi prin 
a întocmi, cu ajutorul unui arhitect iubitor 
de animale, un proiect care să cuprindă 
un gard solid, o bucătărie, un număr de 
padocuri de plasă, dotate cu cuşti de 
lemn, acoperite cu azbociment. Pado- 
curile trebuie puse pe o platformă de be- 
ton cu înclinaţie pentru scurgere. Este 
necesar să aveţi apoi apă curentă şi 
lumină electrică. 

Dacă proiectul vă convine, trebuie 
făcut un deviz estimativ şi de abia acum 
începe problema dificilă: strângerea ba- 
nilor. Proiectul, împreună cu devizul tre- 
buie prezentate în presa locală şi, dacă 


„A 


este posibil, la radio şi televiziune, iar o 
dată cu prezentarea pot fi solicitaţi bani 
sau materiale de construcţie sau mână 
de lucru gratuită. Nu este deloc uşor, 
dar făcând vizite oamenilor de afaceri, 
care sunt destui în Bacău, cu timpul veţi 
reuşi. Eu am avut nevoie de 5 ani ca să 
realizez adăpostul în Bucureşti şi de a- 
bia de acum începe greul pentru că toa- 
tă lumea îşi închipuie că putem primi toți 
câinii; din păcate, orice adăpost are un 
spaţiu limitat şi numai o dată cu pla- 
sarea câinilor în familii se pot primi alţii. 

Este posibil ca dumneavoastră să 
daţi adăpostului alt profil, pe care eu îl 
consider mai de dorit, şi anume să fie un 
loc unde să aduceţi câini fără stăpân, 
să-i deparazitaţi, să-i vaccinaţi antirabic, 
să-i sterilizaţi şi să-i duceţi după 7 zile în 
teritoriul de unde au fost luaţi. Pentru 
asta însă este nevoie de un tatuaj obli- 
gatoriu, pentru ca să nu se repete 
operaţia, şi de colaborarea cu un medic 
veterinar specialist în chirurgie canină. 
Dacă adăpostul funcţionează la 
parametri normali şi are numai 30 de 
locuri, înseamnă că în fiecare 
săptămână se vor steriliza 30 de câini, 
adică minimum 1 500 de câini pe an, şi 
mai înseamnă că în 5 ani se va rezolva 
complet problema câinilor fără stăpân 
din Bacău. 

Bunăvoinţă văd că aveţi, dragoste 
pentru animale aveţi, vă mai trebuie 


bani destul de mulţi, energie şi un medic 
veterinar. Vă sugerez să antrenați în 
această acţiune primarul sau prefectul, 
care să angajeze (şi să plătească) un 
medic veterinar, să-l trimită la Bucureşti, 
la Catedra de obstetrică şi ginecologie a 
Facultăţii de Medicină Veterinară, unde 
în două săptămâni se poate specializa 
în sterilizarea câinilor. 

Voluntari se găsesc foarte greu în 
România astăzi, dar în momentul în 
care veţi porni acţiunea sunt convinsă 
că o să găsiţi oameni care să vă ajute. 
Trebuie să apelaţi la pensionarii “tineri”, 
care nu au nepoți şi care vă pot ajuta la 
îngrijirea şi hrănirea câinilor, precum şi 
la curăţarea adăposturilor. Carnea o 
puteţi lua gratuit de la abator, însă 
trebuie foarte bine fiartă, iar de la fabrica 
de pâine puteţi lua deşeurile şi astfel veți 
avea o supă caldă cu pâine în fiecare zi 
pentru câini. Nu uitaţi că vă trebuie 
aragaz şi butelie, cu care sper să vă 
sponsorizeze cineva, ca şi vase pentru 
apă şi pentru mâncare. Sunt convinsă 
că în Bacău există mulţi oameni cu 
suflet bun care vor contribui la 
construirea unui adăpost simplu, igienic 
şi funcţional. Nu uitaţi că publicitatea 
este pe primul loc în rezolvarea 
problemei dumneavoastră. Eu am 
început, dumneavoastră continuaţi. Vă 
doresc din tot sufletul succes! 

câini, fără să se gândească nimeni dacă 
ei se pot adapta de la cerinţele unei ierni 
veşnice, ale unei alimentaţii naturale 
(carne şi grăsime) şi ale unui efort 
permanent la o viaţă foarte domestică, 
cu aer condiţionat, cu alimentaţie 
industrială şi plimbări în lesă, la pas, pe 
temperaturi care uneori depăşesc 30*C. 

Rezultatul: acest “salt” la antipozi a 
fost greu suportat de câini şi acum, 
după aproape 20 de ani de la apariţia 
“modei”, specialiştii consideră că nu se 
adaptează bine, deşi au trecut câteva 
generaţii de când trăiesc într-un “mediu 
omenesc”. Foarte mulţi au probleme de 
sănătate şi în special de sănătate a 
sistemului nervos. Fie în urma unor stări 
depresive îşi pierd cu totul vioiciunea şi 
interesul pentru viaţă, fie devin foarte 
agitaţi şi agresivi cu familia. 

Din acest motiv societăţile de protecţia animalelor din 
Franţa, Elveţia şi Belgia au făcut un apel pentru reducerea 
ratei de înmulţire a acestor câini, precum şi pentru 
interzicerea importurilor. Evident, există şi excepții - cîini care 
s-au adaptat bine. Dar fără nici o exagerare, să ţii un câine 
de sanie într-un apartament de bloc este ca şi când ai ține 
un sticlete într-o colivie, crezând că este fericit. 

Apărând o acalmie extrem de bine justificată pe piaţa 
câinilor nordici, întreprinzătorii şi-au zis că ar fi bine să 
organizeze curse cu sănii trase de câini, cele mai multe în 
Elveţia, dar şi în alte ţări europene. lată deci, câinii nordici 
şi-au găsit “menirea” pentru care au fost creaţi de Dumnezeu 
şi de om, ca şi “justificarea” de a trăi în zonele temperate! La 
început, cursele au stârnit un entuziasm enorm, s-au 
organizat clase de atelaje de 2 de 3, de 5,de 7, de 9 câini. 
S-a pariat şi cifra de afaceri a crescut vertiginos. 

Numai că, după o vreme, toată lumea a uitat că, de fapt 
atleţii sunt câinii şi conducătorul, cu toate meritele lui, 
rămâne mai puţin sportiv şi mai mult om de afaceri. Lăcomia 
acestor indivizi veroşi a atins cote maxime atunci când au 
constatat că ei câştigă numai o parte din an, şi anume iarna, 
când au loc cursele de sănii. Şi atunci au inventat alte 
atelaje, un fel de cărucioare la care se înhamă câinii în 
timpul verii. Rezultatele au fost şi sunt catastrofale. Câinii 
nordici nu se pot adapta în timpul efortului la temperaturi 
ridicate şi fac edem pulmonar, murind prin sufocare. Astfel 
că, în locul unei competiţii canine sportive, totul se 
transformă într-un infern pentru câinii care au avut ghinionul 
să aibă ca proprietari nu nişte iubitori de animale şi nişte 
sportivi, ci nişte oameni de afaceri fără suflet. Posesorii 
acestor câini de curse îi supun la nişte antrenamente de o 
electrice. Sunt ţinuţi în condiţii mizere, cu mâncare normală 
doar în perioada de antrenament şi competiţii. Dacă cineva 
ar face o statistică - şi sunt unii care au făcut-o -, marii 
campioni aleargă de 15 ani doar cu câini de 3 ani, vârstă la 
care sunt în plină formă. Ne întrebăm, pe drept cuvânt, unde 
sunt câinii care depăşesc această vârstă, unii sunt vânduți 
cu preţuri mari, în urma unor anunţuri pline de sentiment, iar 
cei ce nu pot fi vânduți sunt eutanasiaţi la societăţile de 
protecţia animalelor. Mulţi câini Malamut de Alaska şi Husky 
sunt abandonaţi pur şi simplu în momentul când nu mai pot 
atinge performanţele dorite de conducătorii de atelaj. Ei nu 
sunt dispuşi să hrănească o gură în plus, chiar dacă 
posesorul ei i-a urcat pe treapta cea mai înaltă a podiumului, 
pentru că pe podium nu se urcă niciodată câini, ci 
conducătorii de atelaj. 

Vara turiştii cu bani doresc să fie plimbaţi de atelaje cu 
câini şi aceştia sunt obligaţi să se învârtească o zi întreagă, 
la temperaturi ridicate, pe aceeaşi pistă circulară fierbinte, 


spre bucuria vilegiaturiştilor şi a progeniturilor lor care îşi fac 

o plăcere din a biciui şi ei puţin câinii să meargă mai repede. 

Dominique Grandjean, specialist în medicina sportivă a 

câinilor, consideră că orice alergare a câinilor nordici la o 

temperatură peste 10°C le pune viaţa în pericol. 

In Franţa există o organizaţie numită S.O.S. Husky, care 
se ocupă de salvarea câinilor din această rasă abandonaţi 
de cei ce se ocupă de cursele de sănii, cât şi de cei ce i-au 
avut în casă şi datorită tulburărilor comportamentale i-au 
alungat. In ceea ce priveşte propunerea corespondentului 
nostru, eu sunt de acord cu organizarea curselor de sănii 
trase de câini, cu îndeplinirea următoarelor condiții: 

1. Recensământul tututor câinilor folosiţi pentru tracţiune de 
sănii, de rasă sau nu, şi înscrierea lor, după tatuaj, în 
fişierul central al Asociaţiei Chinologice (care încă nu 
există!). 

2. Înscrierea tuturor atelajelor la Asociaţia Chinologică. 

3. Examenul sanitar veterinar al tuturor câinilor înainte de 
competiţie făcut de un specialist în medicina canină. 

4. Interzicerea brutalizării câinilor atât la antrenamente, 
cât şi în timpul curselor. 

5. Interzicerea de a fi lăsaţi nesupravegheaţi. 


6. Interzicerea de a-i lăsa în cuşca de transport mai mult 
de 8 ore consecutiv. 

7. Interzicerea de a introduce în cuşca de transport mai 
mult de un câine. 

8. Respectarea prevederilor Cartei drepturilor animalelor 
în creşterea şi exploatarea câinilor nordici. 

9. Conducătorul de atelaj trebuie să aibă o legitimaţie de 
la Asociaţia Chinologică care să îi ateste dreptul de a 
practica acest sport. 

10. Conducătorul de atelaj trebuie să răspundă de toţi 
câinii înregistraţi pe numele lui (de starea de sănătate, 
de felul exploatării şi de viaţa lor). 

Dacă nu se vor lua aceste măsuri înainte de a se lansa 
la noi în ţară cursele de sănii trase de câini, viaţa lor se va 
transforma într-un infern, aşa cum lucrul este deja înfăptuit 
în ţările în faţa civilizaţiei cărora unii dintre noi se mai 
închină. In spatele minunatului spectacol pe care ni-l oferă 
o cursă de sănii se ascunde, de cele mai multe ori, un 
infern de exploatare cruntă a unor animale nevinovate 
care au fost aduse din Marele Nord pentru o viaţă mai 
bună a unora. Câinii munceau acolo din greu pentru 
supraviețuirea omului, acum sunt torturați pentru 
câştigurile imense ale unor oameni fără suflet. 


Dr. RUXANDRA NICOLESCU 


Foto: Teodor Gh. Negoiţă 

Arum maculatum L. 


PELINUL 
(Artemisia absinthium L.) 


Specie comună, cunoscută de toată lumea, în special 
din mediul rural, pelinul este o specie perenă, înaltă până 
la 1,2 m, cu frunzele, ramurile şi frunzele verzui-alb-ce- 
nuşii datorită perilor deşi şi mătăsoşi. Florile sunt nume- 
roase, globuloase, mici de cca 4 mm, de culoare galbenă. 

Toate părţile plantei conţin un ulei volatil de culoare 
verzuie, format din procamazulene, beta-tuionă, tuionă şi 
esterii săi, felandren, cadinene etc., substanţe amare, în 
special absintina, artamarine, flavonoizi, fitosteroli, 
lactone sesquiterpenice etc. 

În unele ţări băuturile pe bază de pelin sunt interzise 
pentru că duc la obişnuinţă şi la absintism, care se 
manifestă prin greață, amețeli, vărsături, tremurături ale 
membrelor, convulsii violente epileptiforme. În cazul 
consumării repetate a băuturilor cu pelin sau a ingerării 
unor cantităţi mari se ajunge la pierderea cunoștinței, 
respiraţie profundă, zgomotoasă, halucinaţii. In cantităţi 
şi mai mari (1-2 I), băuturile pe bază de pelin pot provoca 
moartea. In ţara noastră se obişnuieşte să se prepare 
“pelinul de mai” care, consumat în cantităţi moderate, 
maximum o lună pe an, nu prezintă riscuri majore. 

Sub formă de infuzie, se utilizează fie ca atare, fie în 
asociaţie cu alte plante care conţin substanţe amare, în 
lipsa poftei de mâncare, în atonii gastrice, în dispepsii 
însoţite de constipaţie. Dar şi în aceste cazuri utilizarea 
trebuie limitată la maximum 5-6 zile pe lună. 


PIPERUL LUPULUI 


(Asarum europaeum L.) 
Cunoscut şi sub denumirea de pochivnic, piperul 
lupului este o specie ierboasă, întinsă pe pământ, care 


Otravurile 
din plante (6) 


se dezvoltă în grupuri compacte în locuri umbrite şi 
umede, în special în pădurile de foioase, începând de la 
câmpie şi până în zonele montane mai joase. Pe fiecare 
tulpiniţă se dezvoltă câte două frunze cu peţiolul lung cu 
frunze rotund reniforme, cu baza adânc cordată. Florile 
sunt solitare, de culoare brun-verzuie şi aşezate la 
subsuoara frunzelor de forma unui mic ulcior. Florile 
amintesc de gustul şi aroma piperului, de unde şi 
denumirea populară. 

Planta conţine un ulei volatil bogat în azaronă, acetat 
de bornil, terpene şi sesquiterpene, metileugenol, 
diazaronă, glicozizi în cantităţi mici, vitaminele C şi B4, 
taninuri catehice, rezine, săruri minerale etc. 

In trecut preparatele din piperul lupului erau utilizate 
pentru stimularea expectoraţiei în bronşite cronice, 
silicoză pulmonară şi astm bronşic. Datorită toxicității 
plantei, aceste utilizări au fost părăsite. Intoxicaţiile cu 
această plantă se manifestă prin greață, vărsături 
violente, slăbiciune musculară şi generală, apatie, 
tahicardie, tremurături musculare involuntare, fotofobie, 
creşterea secreției lacrimale, blefarită catarală, dispnee, 
comă, moarte. Toxicitatea este datorată în special 
componentelor din uleiul volatil. 


RODUL PĂMÂNTULUI 
(Arum maculatum L.) 


Este o specie comună care creşte în pădurile de 
foioase în întreaga ţară. Pe lângă amidon, rizomii şi 
rădăcinile mai conţin mucilagii, substanţe grase şi 
numeroase substanţe toxice: aroină, aroidină şi 
aronină. 

In trecut, în medicina populară, rădăcinile şi rizomii 
erau utilizaţi în afecţiuni ale aparatului respirator, iar 
frunzele pentru calmarea tusei sau ca remediu 
antihemoroidal. Toate aceste utilizări sunt periculoase. 

Intoxicaţiile se manifestă prin iritarea tractului 
gastrointestinal, vărsături violente, tahicardie şi 
tremurături musculare. 

Chiar şi fructele de culoare roşie sunt toxice şi au 
provocat intoxicații grave, în special la copii. 


Dr. OVIDIU BOJOR 

Când o arteră se obstruează, se introduce în locul 
respectiv un cateter înzestrat cu un mic balon, care va fi 
umflat şi va împinge astfel cheagul spre peretele 
acesteia. Angioplastia, pentru că despre ea este vorba, a 
devenit o tehnică de rutină, dar, din păcate, un sfert dintre 
pacienţii supuşi delicatei operaţii vor recidiva. Şi în timp ei 
vor ajunge la by-pass. 

Pentru a evita o asemenea intervenţie chirurgicală, 
mai mulţi cardiologi americani au pus la punct o nouă 
metodă: balonaşul este înlocuit cu o sursă de radiaţii beta 
sau gama. lradierea împiedică formarea țesutului 
cicatriceal, care, de obicei, reînfundă artera. Tehnica, 
promițătoare, rămâne deocamdată în stadiul 
experimental. 


Piaţa cititoarelor de CD-Rom este în plină 

creştere. Anul acesta s-au vândut 35 milioane 
de bucăţi, urmând ca spre sfârşitul secolului să ajungă 
la 135 milioane. 


Sistemul 3M ADE va permite 
suprimarea durerii prin electrosti- 
mulare neurologică transcuta- 
nată. El va înlocui anestezia prin 
injecție. Aparatul este uşor de 
utilizat, pacientul reglându-şi 
singur stimularea în timpul 
intervenţiei chirurgicale la 
care este 
supus. 


La Spitalul Saint Mark din Harrow, la nord de 
Londra, există un robot care a preluat multe dintre 
îndatoririle surorilor, permițându-le astfel să aibă mai 
mult timp pentru pacienţi. Jeeves - aşa a fost botezat 
(după numele hazliului servitor din romanele lui Pelha 
Wodehouse) - serveşte masa, caută medicamentele la 
farmacia spitalului, duce 
analizele la laborator... 
Conceput de Otis, el po- 
sedă în memorie o hartă 
digitală a clinicii şi pri- 
meşte comenzile de 
deplasare prin inter- 
mediul unei tastaturi. 
Datorită captatorilor 
cu care este echipat, 
Jeeves se opreşte în 
faţa obstacolelor ne- 
prevăzute şi cere poli- 
ticos persoanelor din 
jur să-i degajeze 
drumul. 


Anul acesta, la Grădina Botanică Regală din Kew, 
Marea Britanie, vizitatorii au putut admira timp de şase 
zile floarea uneia dintre cele mai mari plante exotice 
din lume. Planta, care face parte din genul Arum, 
creşte în pădurile tropicale din Insula Sumatra, exem- 
plarul care a înflorit la Kew fiind “ajutat” de specialiştii 
Grădinii Botanice (la Kew există 30 000 de specii de 
plante cărora li se asigură în seră condiţiile din natură). 
Inflorescenţa acestei plante are aproximativ 3 m 
înălţime, fiind alcătuită dintr-o singură frunză sau spat 
în formă de clopot, cu o circumferință de 3 m, care se 
înfăşoară în jurul unui spadix la baza căruia se află flo- 
rile de ambele sexe. Atunci când florile sunt gata pen- 
tru polenizare, spadixul emite un “parfum” asemănător 
cu mirosul cărnii în putrefacție, neplăcut pentru oameni, 
dar care atrage insectele. Inflorescenţa creşte dintr-o 
tulpină subterană, uriaşă, cărnoasă, de obicei de formă 
sferică, în greutate de 50 kg şi care are rolul de a 
înmagazina hrana necesară plantei. (LPS) 

ALBASTRU 
MAYA 


Vopseaua de culoare albastră cu 
care sunt pictate majoritatea 
statuetelor şi efigiilor maya şi-a 
păstrat nealterată strălucirea origi- 
nală, rezistând timpului şi... încer- 
cărilor specialiştilor de a-i descifra 
enigma. Cercetătorii mexicani au 
anunţat de curând că au reuşit să 
dezlege misterul. Secretul longe- 
vităţii vopselei se află în compoziţia 
sa mai degrabă curioasă: un ames- 
tec de indigo şi argilă, în acest 
material fiind descoperite şi micro- 
particule de fier, crom, mangan, titan 
şi vanadiu, care au drept efect 
intensificarea culorii albastre. Cerce- 
tătorii nu au răspuns încă la între- 
barea: cum a reuşit populaţia maya 
să pună la punct o asemenea 
combinaţie, care poate fi realizată 
numai cu o tehnologie modernă? 


BĂRCI SOLARE 


Dacă omul gospodar îşi face vara sanie şi iarna 
car, credem că este nimerit să vă prezentăm 
imaginea alăturată în care puteţi vedea o soluţie 
ingenioasă care foloseşte panouri solare. Aceste 
bărci, prezentate în cadrul unui salon specializat din 
vara acestui an, care a avut loc în localitatea La 
Rochelle, se pot deplasa cu o viteză de 20 noduri. 
Panourile solare se pot plia, atunci când vântul se 
intensifică, şi orienta după Soare. Coca bărcii este 
construită astfel încât să facă faţă unei mări agitate. 


AUR... ALBASTRU 


După mai mulţi ani de cercetări, Ludwig Muller, 
un bijutier din Geneva, a pus la punct o tehnică cu 
ajutorul căreia se poate obţine aur... albastru. Este 

vorba despre un aliaj de aur şi fier; tratate termic, 
moleculele de fier de la suprafața metalului se 
oxidează, obținându-se astfel culoarea azurie. El 
va putea fi folosit de acum la confecţionarea 
bijuteriilor alături de aurul galben, alb, cel cu 
tente de gri, roşu sau verde. 


MAI CALD 


55 Conform datelor Organizaţiei Mondiale de 
Meteorologie, în 1995 temperatura medie pe Terra a 
fost superioară cu 0,40*C celor înregistrate în perioada 
de referință (1961-1990). 


CREIERUL SCHIZOFRENICILOR 


Autopsierea a 20 de schizofrenici a evidenţiat prezenţa în creierul lor a unui 
țesut biologic care ar trebui să dispară 
după a patra lună de sarcină. Acesta 
serveşte ca “ghid” al migrării neuronilor 
foetali, resorbindu-se apoi. Care este 
explicaţia neeliminării sale la timp? 
Mister. Existenţa lui provoacă însă 
anomalii ale “cablajului” şi ale 
localizării unor neuroni. Desigur, nu el 
este cauza “răului” tuturor 
schizofrenicilor, deoarece nu toți sunt 
purtătorii acestei anomalii. Dar pentru 
unii dintre ei, descoperirea lasă să se 
întrevadă posibilitatea punerii la punct 
- într-un viitor nu prea îndepărtat - a 
unor tratamente chimice. 


MĂDUVĂ CONTRA ANEMIEI 


Grefa de măduvă osoasă ar 
putea să devină un tratament 
eficace în anemiile grave 
(scăderea numărului de 
globule roşii). Pentru a 
evita fenomenele de 
rejecţie, măduva dona- 
torului trebuie să fie 
compatibilă cu cea a 
primitorului. În acest caz 
ea va produce celule 
sangvine din acelaşi grup. 16 i 


subiecţi sub 16 ani dintr-un lot de 20 
de copii trataţi astfel au bene- 
ficiat de un transplant efica- 
ce. Grefa a fost respinsă 
la patru dintre ei (în ciu- 
da compatibilităţii apa- 
rente), iar doi au murit. 
Fruct al colaborării a 12 
echipe americane şi 
europene, acest experi- 
ment nu a fost încă 
evaluat. 

Grupul de presă BMJ se numără printre cele mai mari edituri 
medicale din lume, publicând cărți și reviste medicale ce 
acoperă o gamă vastă de specialități și probleme 
profesionale. 

Redacţia BMJ, Ediţia în limba română (RoBMJ) oferă 
publicului din România o selecție de articole care își propun 
să fie relevante pentru clinicieni, îndeosebi pentru medicii de 
medicină generală și pentru toți cei care au legături cu 
profesiunea medicală. 

RETINĂ ARTIFICIALĂ 


Acest minuscul implant ar putea să 
redea vederea orbilor la care receptorii 
fotosensibili sunt defectuoşi sau distrugi. | 


BM] 


aika în Lamb rnâns 


L: 


Pus la punct de Eugene de Juan, un 
cercetător de la Universitatea Johns 
Hopkins din SUA, el este lipit de retină | 
şi conectat la stratul de celule situate în 
spatele acestor fotoreceptori. Inven- 
tatorul afirmă că a redat parţial vederea a ™ 
25 de pacienţi. El speră că implantul său 
va fi comercializat peste cinci ani. 


Specialiştii în genetică de la University of Wales, 
Swansea, Marea Britanie, au reuşit să descopere o 
metodă prin care peştele Oreochromis niloticus să 
ajungă, într-un timp record, la dimensiuni mai mari decât 
cele atinse în stare naturală. Tilapia de Nil, peşte care 
trăieşte în apele marelui fluviu african, este foarte 
rezistent la poluare şi la boli, fiind considerat o excelentă 
sursă de proteine. Dar pentru că acest peşte se poate 
reproduce încă de la o vârstă fragedă, exemplarele 
rezultate au în majoritate o valoare nutriţională şi 
comercială scăzută. După zece ani de cercetări, 
specialiştii britanici au reuşit să obțină exemplare mai 
mari decât cele ce populează în prezent apele Nilului. 
Este vorba despre nişte “superpeşti”, ale căror progenituri 
pot fi numai de sex masculin, ajungînd la talii mult mai 
mari decât cele obişnuite. Se speră ca în acest fel să se 
obţină “recolte” bogate, ce ar putea rezolva problema 
hranei în țările sărace ale lumii. (LPS) 


SYCOSCAN VEDE 
PRIN OTEL 


Bazându-se pe cercetările întreprinse de către un 
laureat al Premiului Nobel, fizicianul Georges Charpak, 
sistemul Sysoscan poate “vedea” printr-un perete de oţel 
gros de 30 cm. In fotografie puteţi vedea o secţiune 
printr-un camion-cisternă, obţinută în mai puţin de 10 
minute. Cu ajutorul unui astfel de sistem se pot descoperi 
mărfuri de contrabandă, care altfel ar fi putut trece cu 
uşurinţă graniţa. De asemenea, el mai poate fi utilizat 
pentru asigurarea securităţii pe aeroporturi sau în alte 
zone sensibile. 


HORMONII CONTRA LUI 
ALZHEIMER 


Administrarea estrogenilor după menopauză ar 
reduce drastic, în conformitate cu trei studii indepen- 
dente, riscul dezvoltării maladiei lui Alzheimer. Dar ace- 
iaşi hormoni măresc riscul apariţiei cancerului de sân. 
Rămâne deci să se stabilească raportul beneficiu-risc. 


PREMIERA MONDIALA 
Fotografia o înfăţişează 
pe Timu, prima “gorilă în A 
eprubetă”. Ovulul a provenit £ 
de la Rosie, o femelă dela /F 
Grădina Zoologică din 
Cincinnati, Ohio, SUA, iar É 


sperma de la Masuba, un 
mascul din Omaha, Nebraska. 


TREPANATȚIE ACUM 
7 000 DE ANI 


Cercetătorii francezi au descoperit în 
necropola neolitică de la Ensisheim 
(departamentul Bas-Rhin) un craniu ce poartă 
urme de trepanaţie. “Pacientul”, care a trăit 
acum 7 000 de ani, avea cincizeci de ani în 
momentul “intervenției chirurgicale” şi a 
supravieţuit operaţiei. 

BANCOREX 


BANCA ROMÂNĂ DE COMERȚ EXTERIOR SA. 


PUTEREA SUCCESULUI 


BANCOREX, înființată în 1968, este în prezent o 
bancă comercială cu caracter universal, cu 
experienţă în efectuarea operaţiilor de comert 
exterior 

BANCOREX este cea mai bine capitalizată 
bancă românească, cu participări de capital la 
bănci mixte din: Paris, Londra, Milano, 
Frankfurt/Main, Cairo, reprezentanţe în New York, 
Moscova, Chișinău, Salonic, Viena și sucursală la 
Nicosia. 

22-24 Calea Victoriei, 70012 BUCHAREST - ROMANIA 
Tel.: +40.1-614 73 78; +40.1-614 91 90 Fax: 
Telex: 11 235; 11 703 ebank r, SWIFT: BRCEROBU 


BANCOREX dispune de o rețea de bănci 
corespondente în 150 de ţări 

BANCOREX a dezvoltat intr-o scurtă perioadă 
de timp, o rețea internă de peste 30 de sucursale 
situate în București și în toată țara. 

BANCOREX este o prezenţă activă în cadrul 
comunității financiar-bancare internaţionale: 
membru direct al Camerei Internaţionale de Comerţ 
de la Paris, membru SWIFT, membru al VISA 
INTERNATIONAL. 


+40.1-312 24 95; +40.1-311 27 51; +40.1-614 15 98 

